Държавен вестник, бр. 73, 2021 г., стр. 27

БРОЙ  73	
Д Ъ Р Ж А В Е Н  В Е С Т Н И К 	
СТР.  27  
51 
 
.2  
за смеси, комплекси или соли на неорганични оксидиращи вещества от клас 5.1 с 
            органичен(ни) материал(и), концентрацията на неорганичното оксидиращо вещество е: 
–  
по-малко от 15% от масата, ако се отнася за опаковъчна група I (висока опасност) или II 
            (средна опасност); или 
–  
по-малко от 30% от масата, ако се отнася за опаковъчна група III (ниска опасност); 
.3 
наличните данни не позволяват по-точна класификация; 
     .4 
пробата не е опакована заедно с други товари; и 
.5  
пробата е опакована в съответствие с инструкция за опаковане P520 и специалните 
             разпоредби за опаковане PP94 или PP95 от 4.1.4.1, според случая. 
2.0.5  
Транспортиране на отпадъци 
2.0.5.1  
 Въведение 
Отпадъците, които са опасни товари, се превозват в съответствие с приложимите международни 
препоръки и конвенции, и по-специално, когато се отнасят до морски транспорт, с разпоредбите на 
настоящия Кодекс. 
2.0.5.2  
Приложимост 
2.0.5.2.1 
Разпоредбите на настоящата глава се прилагат за превоза на отпадъци с кораби и се разглеждат във 
връзка с всички други разпоредби на настоящия Кодекс. 
2.0.5.2.2 
Веществата, разтворите, смесите или предметите, съдържащи или замърсени с радиоактивен материал, 
са предмет на приложимите разпоредби за радиоактивен материал от клас 7 и не се считат за отпадъци по 
смисъла на настоящата глава. 
2.0.5.3  
Трансгранично движение съгласно Базелската конвенция* 
2.0.5.3.1 
Трансграничното движение на отпадъци може да започне само когато: 
.1  има изпратено уведомление от компетентния орган на страната на произход или от производителя 
или износителя по канала на компетентния орган на страната на произход до страната на крайно 
местоназначение; и 
.2  компетентният орган на страната на произход, след като е получил писменото съгласие на страната 
на крайно местоназначение, в което е посочено, че отпадъците ще бъдат безопасно изгаряни или 
третирани чрез други методи на обезвреждане, е дал разрешение за движението. 
2.0.5.3.2 
В допълнение към транспортния документ, изискван съгласно глава 5.4, всяко трансгранично движение на 
отпадъци се придружава от документ за движение на отпадъци от точката, в която започва 
трансграничното движение, до точката на обезвреждане. Този документ е на разположение по всяко време 
на компетентните органи и на всички лица, участващи в управлението на операциите по превоз на 
отпадъци. 
2.0.5.3.3 
Превозът на твърди отпадъци в насипно състояние в товарни транспортни единици и пътни превозни 
средства се разрешава само с одобрението на компетентния орган на страната на произход. 
2.0.5.3.4 
В случай че има теч или разлив при опаковките и товарните транспортни единици, съдържащи отпадъци, 
компетентните органи на страната на произход и местоназначение биват незабавно информирани и 
предоставят съвети за действията, които трябва да бъдат предприети. 
2.0.5.4  
Класификация на отпадъците 
2.0.5.4.1 
Отпадък, съдържащ само една съставка, която е опасно вещество, предмет на разпоредбите на 
настоящия Кодекс, се счита за това конкретно вещество. Ако концентрацията на съставката е такава, че 
отпадъците продължават да представляват опасност, присъща на самата съставка, тя се класифицира в 
съответствие с критериите на приложимите класове. 
2.0.5.4.2 
Отпадъци, съдържащи две или повече съставки, които са опасни вещества, предмет на разпоредбите на 
настоящия Кодекс, се класифицират в приложимия клас в съответствие с техните опасни характеристики и 
свойства, описани в 2.0.5.4.3 и 2.0.5.4.4. 
2.0.5.4.3 
Класификацията в зависимост от опасните характеристики и свойства се извършва, както следва: 
.1  определяне на физичните и химичните характеристики и физиологичните свойства чрез измерване 
или изчисление, последвано от класифициране съгласно критериите на приложимия(те) клас(ове); 
или 
*  Базелска конвенция за контрол на трансграничното движение на опасни отпадъци и тяхното обезвреждане (1989 г.). 
52 
 
 
 
.2  ако определянето не е практически осъществимо, отпадъците се класифицират според 
съставката с преобладаващата опасност. 
 
2.0.5.4.4 
При определяне на преобладаващата опасност се вземат предвид следните критерии: 
.1  ако една или повече съставки попадат в определен клас и отпадъците представляват опасност, 
присъща на тези съставки, отпадъците се включват в този клас; или 
.2  ако има съставки, попадащи в два или повече класа, при класификацията на отпадъците се 
взема предвид приоритетът, приложим за опасни вещества с множество опасности, определен 
в 2.0.3. 
 
2.0.5.4.5 
Отпадъците, вредни само за морската среда, се транспортират под позиции от клас 9 за ОПАСНО 
ЗА ОКОЛНАТА СРЕДА ВЕЩЕСТВО, ТЕЧНО, НЕУПОМЕНАТО ДРУГАДЕ, ООН 3082, или ОПАСНО 
ЗА ОКОЛНАТА СРЕДА ВЕЩЕСТВО, ТВЪРДО, НЕУПОМЕНАТО ДРУГАДЕ, ООН 3077, като се 
добавя и думата „ОТПАДЪЦИ“. Това обаче не се прилага за вещества, които са включени под 
отделни позиции в настоящия Кодекс. 
 
2.0.5.4.6 
Отпадъците, които не са предмет на разпоредбите на настоящия Кодекс, но са обхванати от 
Базелската конвенция, могат да бъдат превозвани под позиции от клас 9 за ОПАСНО ЗА 
ОКОЛНАТА СРЕДА ВЕЩЕСТВО, ТЕЧНО, НЕУПОМЕНАТО ДРУГАДЕ, ООН 3082, или ОПАСНО ЗА 
ОКОЛНАТА СРЕДА ВЕЩЕСТВО, ТВЪРДО, НЕУПОМЕНАТО ДРУГАДЕ, ООН 3077, като се добавя и 
думата „ОТПАДЪЦИ“. 
 
 
■ 2.0.6 
Класификация на предмети като предмети, съдържащи опасни товари, 
неопределени по друг начин 
 
Забележка: За предмети, за които няма налично точно име на пратката и които съдържат само 
опасни товари в рамките на допустимите ограничени количества, посочени в колона 7а от списъка 
на опасните товари, вижте ООН 3363 и специална разпоредба 301 от глава 3.3. 
 
2.0.6.1 
Предметите, съдържащи опасни товари, могат да бъдат класифицирани съгласно предвиденото в 
настоящия Кодекс под точното име на пратката за опасните товари, които се съдържат в тях, или в 
съответствие с настоящия раздел. По смисъла на настоящия раздел „предмет“ означава машини, 
апарати или други устройства, съдържащи един или повече опасни товари (или остатъци от тях), 
които са неразделна част от предмета, необходими за неговото функциониране, и които не могат да 
бъдат отстранени с цел транспортиране. Вътрешната опаковка не е предмет. 
 
2.0.6.2 
Тези предмети могат освен това да съдържат и батерии. Литиевите батерии, които са неразделна 
част от предметите, трябва да бъдат от тип, за който е доказано, че отговаря на изискванията за 
изпитване от Ръководството за изпитвания и критерии, част III, подраздел 38.3, освен когато в 
предмета са монтирани прототипни батерии преди производството или батерии от малка 
производствена серия, състояща се от не повече от 100 батерии. Когато литиева батерия, 
монтирана в предмет, е повредена или дефектна, тя се отстранява. 
 
2.0.6.3 
Настоящият раздел не се прилага за предмети, за които вече съществува по-конкретно точно име 
на пратката  в списъка на опасните товари от глава 3.2. 
 
2.0.6.4 
Настоящият раздел не се прилага за опасни товари от клас 1, клас 6.2, клас 7 или радиоактивни 
материали, които са част от предмети. 
 
2.0.6.5 
Предметите, съдържащи опасни товари, се причисляват към съответния клас, определен на базата 
на опасностите, като се използва, където е приложимо, таблицата на приоритетите на опасностите 
в 2.0.3.6 за всеки от опасните товари, съдържащи се в предмета. Ако опасни товари, 
класифицирани като клас 9, са част от предмета, се счита, че всички други опасни товари, които са 
част от предмета, представляват по-голяма опасност. 
 
2.0.6.6 
Допълнителните опасности са представителни за основната опасност, която представляват другите 
опасни товари, съдържащи се в предмета. Когато в предмета се съдържа само един опасен товар, 
допълнителните опасности, ако има такива, са допълнителните опасности, посочени в колона 4 от 
списъка на опасните товари. Ако предметът съдържа повече от един опасен товар и те могат да 
реагират опасно помежду си по време на транспортирането, всеки от опасните товари се затваря 
отделно (вижте 4.1.1.6).